cyanic-selkie/wikianc huggingface dataset:
সমারসেট কাউন্টি ক্রিকেট ক্লাব
সমারসেট কাউন্টি ক্রিকেট ক্লাব ১৮টি প্রধান কাউন্টি ক্লাবের অন্যতম। ইংল্যান্ড এবং ওয়েলসের ঘরোয়া ক্রিকেট অবকাঠামোয় অবস্থান করে ঐতিহাসিক কাউন্টি হিসেবে বিবেচিত সমারসেটের প্রতিনিধিত্বকারী ক্লাব দল এটি। সমারসেট সাব্রেস ক্লাবের সীমিত ওভারের দল ছিল। বর্তমানে এটি শুধু সমারসেট নামেই পরিচিতি বহন করছে।
ক্লাব প্রতিষ্ঠা
টনটনের কাউন্টি গ্রাউন্ডে ক্লাবের সদর দফতর অবস্থিত। ডেভনের সিডমাউথে সমারসেটের ভদ্রমহোদয়গণ ও ডেভনের ভদ্রমহোদয়গণের মধ্যকার খেলার পর ১৮৭৫ সালে সমারসেট কাউন্টি ক্রিকেট ক্লাব গঠনের সিদ্ধান্ত চূড়ান্ত হয়। দুইদিনের খেলায় সমারসেট আট উইকেটে জয় পায়। সমারসেটের ভদ্রমহোদয়গণ ও তাদের বন্ধুগণ সভায় ঐকমত্য পোষণ করেন যে, সমারসেটের নিজস্ব কাউন্টি ক্রিকেট ক্লাব থাকা প্রয়োজন। ইংরেজ প্রথম-শ্রেণীর ক্রিকেটে প্রতিনিধিত্বকারী সকল ক্লাবের মধ্যে কেবলমাত্র সমারসেট ক্লাবই নিজস্ব সীমানার বাইরে গঠিত হয়েছে।
ইতিহাস
১৮৭৫ সালে সমারসেট ক্লাব প্রতিষ্ঠিত হয় ও ১৮৮২ সালে প্রথম-শ্রেণীর ক্রিকেটে খেলার মর্যাদা পায়। পরবর্তীতে পুনরায় ১৮৯১ সালে প্রথম-শ্রেণীর ক্রিকেটে খেলার মর্যাদা লাভ করে। প্রাচীনতম কাউন্টি ক্লাব হলেও অদ্যাবধি কাউন্টি চ্যাম্পিয়নশীপের শিরোপা লাভ করতে ব্যর্থ হয়। তবে, ২০০১, ২০১০ ও ২০১২ সালে দলটি দ্বিতীয় স্থানে অবস্থান করেছিল। ১৯৭০-এর দশকের শেষার্ধ্বে ১৯৭৯ সালে প্রথমবারের মতো জিলেট কাপ ও জন প্লেয়ার লীগের শিরোপা জয় করে। পরবর্তীত একদিনের ক্রিকেটে আরও দুইবার জিলেট কাপ, দুইবার বেনসন এন্ড হেজেস কাপ ও জন প্লেয়ার লীগের শিরোপা জয় করেছিল। ২০০৩ সালে টুয়েন্টি২০ ক্রিকেট প্রতিযোগিতার সূচনা ঘটলে দলটি চারবার ফাইনালে পৌঁছুতে সক্ষম হয় ও ২০০৫ সালে প্রতিযোগিতার চ্যাম্পিয়ন হয়।
টনটনের কাউন্টি গ্রাউন্ডেই দলের প্রায় সবগুলো খেলা অনুষ্ঠিত হয়েছে। ২০১২ ও ২০১৫ সালে প্রথম-শ্রেণীর খেলাসহ অন্যান্য খেলা ২০০৫ সাল থেকে টনটন ভেলে এমসিসি ইউনিভার্সিটিজ দলগুলোর বিপক্ষে খেলেছে। ক্লাবের দ্বিতীয় একাদশেরও নিয়মিত মাঠ হিসেবে টনটন ভেল পরিচিত। অতীতে ক্ল্যারেন্স পার্ক, ওয়েস্টন-সুপার-মেয়ার ও বাথের রিক্রিয়েশন গ্রাউন্ডে অনেকগুলো খেলায় অংশ নেয়।
১৩ জুলাই, ১৭৫১ তারিখে সমারসেট তাদের সর্বপ্রথম খেলায় অংশগ্রহণ করে। প্রিন্স অব ওয়েলস ফ্রেডেরিকের স্মৃতির উদ্দেশ্যে এ খেলাটির আয়োজন করা হয়। ফ্রেডেরিক ক্রিকেট খেলার অন্যতম পৃষ্ঠপোষক ছিলেন।
তৌকাইদৌ শিনকানসেন
তৌকাইদৌ শিনকানসেন হ'ল জাপানি উচ্চ-গতির শিনকানসেন রেলপথ, ১৯৬৪ সালে টোকিও এবং শিন-ইসাকার মধ্যে খোলা হয়। ১৯৮৭ সাল থেকে এটি সেন্ট্রাল জাপান রেলওয়ে সংস্থা (জেআর সেন্ট্রাল) দ্বারা পরিচালিত হয়, এর আগে জাপানি জাতীয় রেলওয়ে (জেএনআর) দ্বারা পরিচালিত হত। এটি বিশ্বের প্রাচীনতম উচ্চ-গতির রেল ব্যবস্থা এবং সবচেয়ে বেশি ব্যবহৃত উচ্চ-গতির রেল ব্যবস্থাগুলির একটি।
২০০০ সালে আমেরিকান সোসাইটি অফ মেকানিকাল ইঞ্জিনিয়ার্স এবং ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স দ্বারা এই লাইনের একটি যৌথ নামকরণ করা হয়- ঐতিহাসিক মেকানিকাল ইঞ্জিনিয়ারিং ল্যান্ডমার্ক এবং আইইইই মাইলস্টোন।
ইতিহাস
তৌকাইদৌ এবং সানয়ো শিনকানসেন রেলপথের পূর্বসূরীটি ১৯৩০-এর দশকের শেষদিকে টোকিও এবং শিমোনোসেকির মধ্যে স্ট্যান্ডার্ড-গেজ ডাঙ্গান রিশা (বুলেট ট্রেন) হিসাবে ধারণা করা হয়, যে দুটি শহরগুলির মধ্যের প্রায় এক হাজার কিলোমিটার দূরত্বকে অতিক্রম করতে নয় ঘণ্টা সময় নেবে। এই প্রকল্পটি জাপানের বিদেশের উপনিবেশগুলিতে পরিষেবা দেওয়ার জন্য একটি প্যান-পূর্ব এশিয়া রেল নেটওয়ার্কের সূচনা হত। দ্বিতীয় বিশ্বযুদ্ধের সূচনা প্রকল্পটি প্রাথমিক পরিকল্পনার পর্যায়ে স্থগিত করা হয়, যদিও তিনটি সুড়ঙ্গ খনন করা সম্পূর্ণ হয়েছিল, যা পরে শিনকানসেন পথে ব্যবহৃত হয়।
১৯৫৫ সালে, টোকিও এবং ওসাকার মধ্যে মূল তৌকাইদৌ লাইনটি যানজটপূর্ণ হয়। এমনকি পরের বছর বিদ্যুতায়নের পরেও রেলপথটি লাইনটি জাপানের দীর্ঘ দূরত্বের রেলপথের মধ্যে সবচেয়ে ব্যস্ততম ছিল এবং চাহিদা বর্তমান ক্ষমতার তুলনায় দ্বিগুণ হয়। ১৯৫৭ সালে, "টোকিও এবং ওসাকার মধ্যে তিন ঘণ্টার রেল ট্রিপের সম্ভাবনা" নিয়ে আলোচনা করার জন্য একটি পাবলিক ফোরামের আয়োজন করা হয়। যথেষ্ট বিতর্ক হওয়ার পরে, জাপানিজ জাতীয় রেল (জেএনআর) এটির পরিপূরক হিসাবে মূল ন্যারো গেজের পাশাপাশি একটি নতুন স্ট্যান্ডার্ড গেজ লাইন তৈরির সিদ্ধান্ত নেয়।  তৎকালীন জেএনআর-এর সভাপতি শিনজি সোগৌ রাজনীতিবিদদের প্রকল্পটি প্রত্যাবর্তন করার জন্য প্ররোচিত করার চেষ্টা শুরু করেন। নতুন, অপরিচিত প্রযুক্তি এবং টানেল এবং ভায়াডাক্টগুলির উচ্চ ঘনত্বের কারণে প্রকল্পের উচ্চ ব্যয়ের বিষয়টি শুরুর দিকে বুঝতে পেরে সোগৌ কম সরকারী তহবিলের জন্য নিষ্পত্তি করে, যা দরকার ছিল।
দায়েত ১৯৫৮ সালের ডিসেম্বরে এই পরিকল্পনা অনুমোদন করে, পাঁচ বছরের নির্মাণকালীন সময়ে প্রয়োজনীয় ¥৩০০ বিলিয়ন ডলারের মধ্যে ১৯৪ বিলিয়ন ডলারের তহবিল প্রদানে জন্য সম্মত হয়। তৎকালীন অর্থমন্ত্রী আইসাকু সাতৌ সুপারিশ করেন যে বাকী তহবিল বেসরকারী উৎস থেকে নেওয়া উচিত, যাতে রাজনৈতিক পরিবর্তনে তহবিলের সমস্যা না ঘটে। ১৯৫৯ সালের ২০ এপ্রিল সোগৌ এবং প্রধান প্রকৌশলী হিদেও শিমার অধীনে রেলপথটির নির্মাণের কাজ শুরু হয়। ১৯৬০ সালে শিমা এবং সোগৌকে বিশ্বব্যাংকের কাছ থেকে ঋণ নেওয়ার জন্য মার্কিন যুক্তরাষ্ট্রে প্রেরণ করা হয়। যদিও মূল অনুরোধটি ছিল ২০০ মিলিয়ন ডলারের, তবে তারা কেবলমাত্র ৮০ মিলিয়ন ডলার নিয়ে ফিরে আসে, যা প্রকল্পের ১৫% তহবিলের জন্য যথেষ্ট ছিল এবং "পরীক্ষামূলক প্রযুক্তি" এর জন্য ঋণ ব্যবহার করতে পারেনি। নির্মাণকাজের সময় তীব্র খরচ  উভয়কেই পদত্যাগ করতে বাধ্য করে। উদ্বোধনের সময়টি টোকিওর ১৯৬৪ সালের গ্রীষ্মকালীন অলিম্পিকের সাথে মিলে যায়, যা ইতিমধ্যে দেশে আন্তর্জাতিক মনোযোগ এনেছিল। মূলত, এই রেলপথকে ইংরেজিতে নিউ টোকাইডো লাইন বলা হত। এটি শতাব্দী ধরে ব্যবহৃত জাপানের তৌকাইদৌ রুটের নামে নামকরণ করা হয়।
রবীন্দ্রনাথ ভার্গব
রবীন্দ্রনাথ ভার্গব মধ্যপ্রদেশ রাজ্যের একজন ভারতীয় রাজনীতিবিদ ছিলেন। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভার বারঘাট বিধানসভা কেন্দ্রের প্রতিনিধিত্ব করেছিলেন।
মুজাফারপুর শুমালি
মুজাফারপুর শুমালি, পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। গ্রামটি মিয়ানওয়ালী তহসিলের ইউনিয়ন পরিষদ (প্রশাসনিক উপবিভাগ) হিসাবে কাজ করে থাকে। প্রাক্তন সংসদ সদস্যে খান বাহাদর মালিক মুজাফফার খানের সম্মানে ইউনিয়ন পরিষদটির নাম মুজাফফারপুর শুমালী নামে নামকরণ করা হয়। এই গ্রামের মূলত জমেন্ডার ভচরের বংশধরদের বাসিন্দারা বসতি লক্ষ্য করা যায়।
পাবনা সদর উপজেলা
পাবনা সদর উপজেলা বাংলাদেশের পাবনা জেলার অন্তর্গত একটি উপজেলা।পাবনা জেলা পদ্মা এবং যমুনা নদীর মিলনস্থলে অবস্থিত। ১৯৪৮ সালে যমুনা নদীকে পাবনা জেলার সীমানা নির্ধারক ঘোষণা করা হয়। কাজেই পাবনা একটি প্রাচীন জেলা এবং সদর উপজেলা জেলার প্রাণকেন্দ্রে অবস্থিত।
অবস্থান ও আয়তন
এই উপজেলার উত্তরে আটঘরিয়া উপজেলা, দক্ষিণে কুষ্টিয়া জেলার কুমারখালী উপজেলা ও রাজবাড়ী জেলার পাংশা উপজেলা, পূর্বে সাঁথিয়া উপজেলা ও সুজানগর উপজেলা, পশ্চিমে ঈশ্বরদী উপজেলা।
প্রশাসনিক এলাকা
নির্বাচনী এলাকাঃ ৭২, পাবনা-৫। থানা/ইউনিয়নঃ ১ টি পৌরসভা এবং ১০ টি ইউনিয়ন। মৌজাঃ ২৫৯ টি।
ইউনিয়নগুলিঃ মালিগাছা ইউনিয়ন, ভাঁড়ারা ইউনিয়ন, আতাইকুলা ইউনিয়ন, মালঞ্চি ইউনিয়ন, দাপুনিয়া ইউনিয়ন, গয়েশপুর ইউনিয়ন, সাদুল্লাপুর ইউনিয়ন, চরতারাপুর ইউনিয়ন, হেমায়েতপুর ইউনিয়ন, দোগাছী ইউনিয়ন
ইতিহাস
১৯২৮ সালের ১৬ অক্টোবর তারিখে তৎকালীন রাজশাহী জেলার ৫টি এবং যশোহর জেলার ৩টি থানা নিয়ে পাবনা জেলার সৃষ্টি হয়। ১৮৫৫ সালে সিরাজগঞ্জ থানাকে ময়মনসিংহ জেলা থেকে নিয়ে পাবনা জেলার সাথে যুক্ত করা হয়। ১৯৮৪ সাল পর্যন্ত পাবনা সদর মহকুমা এবং সিরাজগঞ্জ নিয়ে পাবনা জেলা গঠিত ছিল। ১৯৮৪ সালে পাবনা ও সিরাজগঞ্জ দুটি স্বতন্ত্র জেলা হিসেবে পরিচিতি লাভ করে।
জনসংখ্যার উপাত্ত
জনসংখ্যাঃ ৪,৭৬,৯৩২ জন। ঘনত্বঃ ১০৭৪ জন/বর্গ কিঃ মিঃ
মোট ইউনিয়ন: সূত্র আদমশুমারি রিপোর্ট ২০০১, বাংলাদেশ পরিসংখ্যাা
অর্থনীতি
পাবনা সদর উপজেলার দোগাছী ও গয়েশপুরের তাঁতের কাপড় ও লুঙ্গি দেশবিখ্যাত এবং পাবনা সদর উপজেলায় তাঁত শিল্প আছে। পাবনা সদর থানায় সর্বমোট ব্যাংক এর সংখ্যা ৬১ টি।
ঐতিহাসিক নিদর্শন ও ঐতিহ্য
পাবনা মানসিক হাসপাতাল
গণমাধ্যম
পাবনা জেলা থেকে প্রতিদিন ৭টি দৈনিক পত্রিকা প্রকাশিত হয়। এ জেলার সাপ্তাহিক পত্রিকা রয়েছে ৬ টি।
ব্রহ্মকুলাম
ব্রহ্মকুলাম (Brahmakulam) ভারতের কেরালা রাজ্যের ত্রিশূর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ব্রহ্মকুলম শহরের জনসংখ্যা হল ১৩,০২৬ জন। এর মধ্যে পুরুষ ৪৭% এবং নারী ৫৩%।
এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮৩%। সারা ভারতের সাক্ষরতার হার ৫৯.৫%, তার চাইতে ব্রহ্মকুলম এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
রুচির মহাজন
রুচির মহাজন ফিলিপাইন জাতীয় ক্রিকেট দলের একজন খেলোয়াড়। তাকে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব এর আঞ্চলিক ফাইনাল দলে অন্তর্ভুক্ত করা হয়। ২২ মার্চ ২০১৯-এ, তিনি পাপুয়ানিউগিনির বিপক্ষে নিজের টুয়েন্টি২০ আন্তর্জাতিক অভিষেক করেন।
আরেবেলা মর্টন
আরেবেলা মর্টন (জন্ম ১৮ নভেম্বর ২০০০) একজন অস্ট্রেলীয় অভিনেত্রী, ফ্যান্টাসি অ্যাডভেঞ্চার ফিল্ম দ্য ক্রনিকলস অফ নার্নিয়া: দ্য ভয়েজ অফ দ্য ডন ট্রেডার (২০১০) -এ গেলের ভূমিকায় অভিনয়ের জন্য সর্বাধিক পরিচিত।     তার অন্যান্য উল্লেখযোগ্য চলচ্চিত্রের মধ্যে রয়েছে সান অ্যান্ড্রিয়াস (২০১৫) এবং সিকিং সোরেল উড (২০১১)।
ধোবাউড়া থানা
প্রতিষ্ঠাকাল
১৯৭৬ সালে হালুয়াঘাট উপজেলার ৭টি ইউনিয়ন নিয়ে ধোবাউড়া থানা প্রতিষ্ঠিত হয়।
প্রশাসনিক এলাকাসমূহ
ধোবাউড়া উপজেলার ৭টি ইউনিয়নের প্রশাসনিক কার্যক্রম ধোবাউড়া থানার আওতাধীন।
ভান্ডারী (রাজনীতিবিদ)
ভান্ডারী ছিলেন মধ্য প্রদেশ রাজ্যের একজন ভারতীয় রাজনীতিবিদ। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভার পাল বিধানসভা কেন্দ্রের প্রতিনিধিত্ব করেছিলেন।
ওয়াকার হাসান
মেজর(অব:) ওয়াকার হাসান বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
ওয়াকার হাসানের জন্ম ঢাকায়। তার বাবার নাম এ এইচ এম হাবিবুল ইসলাম এবং মায়ের নাম শামসুন নাহার। তার স্ত্রীর নাম মাহমুদা আক্তার। এ দম্পতির দুই মেয়ে ও এক ছেলে। ওয়াকার হাসান ১৯৭১ সালে রাজশাহী প্রকৌশল কলেজের প্রথম বর্ষের ছাত্র ছিলেন। মুক্তিযুদ্ধ শুরু হলে ঢাকা থেকে পালিয়ে ভারতে যান। সেখানে একটি শিবিরে প্রাথমিক প্রশিক্ষণ নেওয়ার সময় তিনি প্রথম বাংলাদেশ কমিশন্ড অফিসার্স ওয়ারফোর্সে যোগ দেন। প্রশিক্ষণ শেষে তাকে জেড ফোর্সের প্রথম বেঙ্গল রেজিমেন্টে অন্তর্ভুক্ত করা হয়। তিনি বৃহত্তর সিলেটের শ্রীমঙ্গল, পাট্রাখোলা, হোসনাবাদ, চারগ্রাম, এমসি কলেজসহ আরও কয়েকটি স্থানে যুদ্ধ করেন।
মুক্তিযুদ্ধে অবদান
১৯৭১ সালের ২৬ নভেম্বর সিলেট জেলার কানাইঘাট এলাকা। শীতের রাত এবং সময় তখন আনুমানিক সাড়ে চারটা বা পাঁচটা। চারদিকে সুমসাম নীরবতা। এমন সময় প্রচণ্ড গোলাগুলি শুরু। পাকিস্তান সেনাবাহিনীর ৩১ পাঞ্জাব রেজিমেন্ট অতর্কিতে আক্রমণ চালিয়েছে মুক্তিবাহিনীর প্রথম ইস্টবেঙ্গল রেজিমেন্টের ডেলটা কোম্পানির একাংশের ওপর। তাদের আক্রমণে মুক্তিবাহিনীর ডেলটা কোম্পানির ১১ নম্বর প্লাটুন প্রায় বিধ্বস্ত হয়ে গেল। এই প্লাটুনের নেতৃত্বে ছিলেন সুবেদার মুসা। তার বাঁ দিকে কয়েক শ মিটার দূরে অবস্থানে ছিলেন ওয়াকার হাসান। তিনি ওয়্যারলেসে খবর পেয়ে ২৩-২৪ জন মুক্তিযোদ্ধাকে নিয়ে ঝোড়োগতিতে ১১ নম্বর প্লাটুনের অবস্থানে এসে পাকিস্তানিদের ওপর পাল্টা আক্রমণ চালালেন। তিনি তার সহযোদ্ধাদের নিয়ে একেবারে পাকিস্তানিদের নাকের ডগার মধ্যে ঢুকে পড়েন। এ রকম অবস্থায় সম্মুখযুদ্ধ বা হাতাহাতি ছাড়া আর কোনো পথ খোলা থাকে না। শুরু হয় ভয়াবহ যুদ্ধ। কয়েক ঘণ্টা ধরে যুদ্ধ চলে। ওয়াকার হাসান ও তার সহযোদ্ধাদের দুঃসাহসিকতা ও বীরত্বে পাকিস্তানিরা শেষ পর্যন্ত কোণঠাসা হয়ে পড়ে। যুদ্ধে পাকিস্তানি সেনারা যখন ব্যাপক হারে নিহত বা আহত হচ্ছিল, তখন তারা পালাতে থাকে। পালানোর সময় নিহত হয় ৩১ পাঞ্জাব রেজিমেন্টের মেজর সারওয়ার। সেদিনের এই যুদ্ধে ওয়াকার হাসান অসাধারণ নৈপুণ্য ও বীরত্ব প্রদর্শন করেন। পাঞ্জাব রেজিমেন্টের প্রায় ৮৮ জন সৈন্য যুদ্ধে নিহত এবং ২৬ জন বন্দী হয়। কানাইঘাটে ছিল পাকিস্তান সেনাবাহিনীর শক্ত একটি ঘাঁটি। ২৪-২৫ নভেম্বর সেখানে বিভিন্ন স্থানে অবস্থান নিয়েছিল প্রথম ইস্ট বেঙ্গল রেজিমেন্টের কয়েকটি কোম্পানির সমন্বয়ে গড়া মুক্তিবাহিনীর একটি বড় দল। মুক্তিবাহিনীর ডেলটা কোম্পানির ১২ নম্বর প্লাটুনের কমান্ডার ছিলেন ওয়াকার হাসান। কানাইঘাটের চারপাশে বেশ কয়েকটি গ্রাম—গৌরীপুর, বড় চাতাল, ডালিয়ার চর প্রভৃতি। উত্তর-পূর্বে আনন্দ বিল নামে একটি ছোট বিল। মাঝ দিয়ে বহমান সুরমা নদী। ২৪-২৫ নভেম্বরেও পাকিস্তানিরা গৌরীপুরে অতর্কিতে মুক্তিবাহিনীর আলফা কোম্পানির ওপর আক্রমণ চালিয়েছিল। তখন সেখানে ভয়াবহ যুদ্ধ সংঘটিত হয়।
সমব্রেরো
thumb|300px|right|সমব্রেরোসম্‌ব্রেরো (স্পেনীয় ভাষায়: Sombrero) একধরনের স্পেনীয় "টুপি"। বিশ্বের অন্যত্র এই শব্দ দিয়ে এক বিশেষ ধরনের টুপি বা হ্যাটকে বোঝায় যেগুলি মেক্সিকো, স্পেন ও দক্ষিণ-পশ্চিম মার্কিন যুক্তরাষ্ট্রে প্রচলিত। সম্‌ব্রেরোর মাথা বেশ উঁচু এবং ধারগুলি অস্বাভাবিকরকম চওড়া হয়। ধারণা করা হয় সূর্যের উত্তাপ থেকে রক্ষা পাওয়ার উদ্দেশ্যেই মেক্সিকোতে ১৬শ শতকের দিকে সমব্রেরোর উদ্ভব ঘটে। গরিব কৃষকেরা খড়ের তৈরি সমব্রেরো আর ধনী হিস্পানিক লোকেরা ফেল্ট কাপড়ের তৈরি সমব্রেরো পরেন। লোকউৎসব ছাড়া আধুনিক শহুরে পরিবেশে এটির দেখা মেলে না বললেই চলে। মার্কিন যুক্তরাষ্ট্রের দক্ষিণ-পশ্চিমের কাউবয় বা রাখালেরা সমব্রেরোর ধারণা থেকে কাউবয় হ্যাট উদ্ভাবন করে।
সমব্রেরো শব্দটি সম্ভবত স্পেনীয় শব্দ সম্ব্রা sombra থেকে এসেছে, যার অর্থ ছায়া। মেক্সিকোর বাইরের স্পেনীয়ভাষীরা একে sombrero mexicano বা মেক্সিকান টুপি বলে ডাকেন।
বশির আহমেদ (মাস্তুরী এমএলএ)
বশির আহমেদ মধ্য প্রদেশ রাজ্যের একজন ভারতীয় রাজনীতিবিদ ছিলেন। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভায় মাস্তুরী বিধানসভা কেন্দ্রের প্রতিনিধিত্ব করেছিলেন।
বর্তমান (টেলিভিশন ধারাবাহিক)
বর্তমান ১৯৯৪-১৯৯৫ সাল ডিডি ন্যাশনাল চ্যানেলে প্রচারিত হিন্দি ভাষার ভারতীয় অ্যানিমেটেড টেলিভিশন ধারাবাহিক, এটি ভারতের প্রথম থ্রীডি অ্যানিমেশন টেলিভিশন ধারাবাহিকগুলির মধ্যে একটি। ধারাবাহিকটি পরিচালনা ও প্রযোজনা করেছেন ভীমসাইন এবং ধারাবাহিকটির অ্যানিমেশন পরিচালক কিরীট খুরানা।
শাইমা জুবায়ের
শাইমা জুবায়ের একজন ইরাকি টেলিভিশন উপস্থাপক। তিনি একটি জনপ্রিয় ইরাকি প্রপার্টি মেওভার শো, লেবার অ্যান্ড ম্যাটেরিয়ালস এর হোস্ট। ২০০৫ সালে, তিনি ইরাকের প্রিয় টেলিভিশন ব্যক্তিত্ব নির্বাচিত হন এবং তার মাতৃমুখী দৃষ্টিভঙ্গির কারণে তাকে ' ওপরাহ অফ ইরাক' বলা হয়।
জুবের ইরাকে একটি বিশাল অনুসারী অর্জন করেছেন কারণ তিনি যুদ্ধে ক্ষতিগ্রস্ত জনগণের জন্য একটি সামাজিক সেবা প্রদানে বিশ্বাস করেন, অন্যান্য জনপ্রিয় ইরাকি রিয়েলিটি শোগুলির মতো কেবল একটি বিশাল শ্রোতাকে বাস্তবতা থেকে দূরে সরিয়ে দেওয়ার পরিবর্তে। তার অনুষ্ঠান, লেবার অ্যান্ড মেটিরিয়ালস, এই বিশ্বাসকে প্রতিফলিত করে। ২০০৩ সালে ইরাকে মার্কিন আক্রমণের পর থেকে এই কর্মসূচিতে উপস্থিত হওয়ার জন্য নির্বাচিত সমস্ত বাড়িতে বোমা বর্ষণ করা হয়েছে। ২০০৪ সাল থেকে, জুবের এবং তার প্রোডাকশন ক্রু ছয়টি বাড়ি পুনর্নির্মাণ করেছে।
শাইনি দীক্ষিত
শাইনি দীক্ষিত (জন্ম: ৫ ডিসেম্বর, ১৯৯১) একজন ভারতীয় টেলিভিশন অভিনেত্রী। তিনি জোধা আকবর, পেয়ার কো হো জানে দো, লাজবন্তী এবং জিন্দেগি কি মেহেক-এ তার অভিনয়ের জন্য পরিচিত।
শাইমা জুবায়ের
২০০৬ সালে, জুবেরকে অন্যান্য ইরাকি টেলিভিশন ব্যক্তিত্বদের সাথে প্রামাণ্যচিত্র টিভি ইরাকি-স্টাইল-এ দেখানো হয়। তথ্যচিত্রটি জুবেরকে অনুসরণ করে যখন তিনি বাগদাদের একটি বিপজ্জনক, কিন্তু দরিদ্র, শহরতলি সদর সিটিতে তার অনুষ্ঠানের একটি পর্বের চিত্রগ্রহণ করছিলেন।
কেয়াইন ইউনিয়ন
কেয়াইন ইউনিয়ন বাংলাদেশের মুন্সীগঞ্জ জেলার অন্তর্গত সিরাজদিখান উপজেলার একটি ইউনিয়ন।
ভৌগোলিক উপাত্ত
কেয়াইন ইউনিয়নের আয়তন- ৪৩০৩ একর। গ্রাম - ২২ টি, মৌজা - ১২ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী কেয়াইন ইউনিয়নের মোট জনসংখ্যা ২০০০৫ জন। এদের মধ্যে ৯৯০৯ জন পুরূষ এবং ১০০৯৬ জন মহিলা।
শিক্ষা
শিক্ষার হার - ৫২.৭৮ %
প্রাথমিক বিদ্যালয় - ৯ টি
মাধ্যমিক বিদ্যায় - ৩ টি
কলেজ - ১ টি
মাদরাসা - ৪ টি
দশনীয় স্থান
শুলপুর সেন্ট যোসেফ গীর্জা
লক্ষীবিলাস কালীবাড়ী
গোপেন্দ্রকৃষ্ণ বসু
গোপেন্দ্রকৃষ্ণ বসু (২৯ শ্রাবণ ১৩১৪ বঙ্গাব্দ - ৯ পৌষ ১৪০১ বঙ্গাব্দ) ছিলেন ভারতীয় বাঙালি লোক সংস্কৃতি-গবেষক। মূলত বাংলার লৌকিক দেব দেবীদের নিয়ে গবেষণার জন্যই তিনি পরিচিতি লাভ করেন এবং ১৯৬৯ খ্রিস্টাব্দে বাংলার লৌকিক দেবতা গ্রন্থটির জন্য পশ্চিমবঙ্গ সরকারের রবীন্দ্র পুরস্কার লাভ করেন।
জন্ম ও প্রারম্ভিক জীবন
গোপেন্দ্রকৃষ্ণের জন্ম ব্রিটিশ ভারতের অধুনা পশ্চিমবঙ্গের দক্ষিণ চব্বিশ পরগনা জেলার মজিলপুর গ্রামে। পিতা সতীন্দ্রকৃষ্ণ বসু। বিদ্যালয়ের পাঠ শেষে বি এসসি পরীক্ষার আগেই চাকরিতে যোগ দিয়ে বিচিত্র অভিজ্ঞতা লাভ করেন। পরে প্রত্নতত্ত্ববিদ কালিদাস দত্তের প্রবর্তনায় তিনি স্থানীয় বিশেষকরে দক্ষিণবঙ্গের লোক-উৎসবগুলিতে যোগ দেন এবং সেখান থেকে বিভিন্ন মূর্তি-পট ইত্যাদি সংগ্রহ করেন। নিজের চেষ্টার গ্রামের বাড়িতে সংগৃহীত সামগ্রী নিয়ে মূল্যবান প্রত্ন ও লোকশিল্পের সংগ্রহশালা গড়ে তোলেন।
সম্মাননা
গোপেন্দ্রকৃষ্ণ বসুর রচিত বাংলার লৌকিক দেবতা গ্রন্থটি ১৯৬৯ খ্রিস্টাব্দে পশ্চিমবঙ্গ সরকারের রবীন্দ্র পুরস্কার লাভ করে।
জীবনাবসান
তিনি ১৪০১ বঙ্গাব্দের ৯ পৌষ পরলোক গমন করেন।
২০১৫ কোপা আমেরিকা
প্রতিযোগিতার পূর্বের চ্যাম্পিয়ন ছিল উরুগুয়ে কিন্তু তারা কোয়াটার-ফাইনালে স্বাগতিকদের কাছে হেরে বাদ পড়ে যায়। গোলশূন্য ফাইনালে আর্জেন্টিনার বিপক্ষে পেনাল্টিতে আর্জেন্টিনা হারিয়ে চিলি তাদের প্রথম শিরোপা জয় করে। প্রতিযোগিতার বিজয়ী দল হিসাবে তারা রাশিয়ায় ২০১৭ ফিফা কনফেডারেশন্স কাপে অংশগ্রহণের যোগ্যতা অর্জন করে।
আয়োজক দেশ
কনমেবলের আবর্তন নীতি অনুযায়ী ২০১৫-এর প্রতিযোগিতাটি ব্রাজিলে অনুষ্ঠিত হওয়ার কথা ছিল; কিন্তু তারা ২০১৩ ফিফা কনফেডারেশন্স কাপ, ২০১৪ ফিফা বিশ্বকাপ এবং ২০১৬ গ্রীষ্মকালীন অলিম্পিক আয়োজনের জন্য কোপা আমেরিকা আয়োজন না করার সিদ্ধান্ত গ্রহণ করে। কনমেবলের প্রেসিডেন্ট নিকোলাস লেওজ প্রতিযোগিতাটির ১০০ বছর উৎযাপন উপলক্ষে তা মোক্সিকোতে আয়োজন করার সম্ভাবনার কথা ব্যক্ত করেন (যদিও মেক্সিকো কনমেবলের সদস্য নয়)। ব্রাজিল ও চিলির ফুটবল ফেডারেশন ২০১৫ ও ২০১৯ সালের প্রতিযোগিতা দুইটির আয়োজনের দায়িত্ব নিজেদের মধ্যে বিনিময় করার বিষয়ে আলোচনা করে এবং সিদ্ধান্তে উপনীত হতে পারার ফলশ্রতিতে ২০১২ সালের মে মাসে প্রতিযোগীতাটি চিলিতে অনুষ্ঠিত হওয়ার অফিসিয়াল ঘোষণা আসে।
মাঠসমূহ
আটটি আলাদা শহরের নয়টি আলাদা স্টেডিয়ামে প্রতিযোগিতার খেলাগুলো অনুষ্ঠিত হয়।
দলসমূহ
মেক্সিকো ও জাপান জাতীয় দলকে প্রাথমিকভাবে প্রতিযোগিতায় অংশগ্রহণের জন্য আমন্ত্রণ জানানো হয়। জাপান আমন্ত্রণ প্রত্যাখ্যান করে, যার ফলে চীন জাতীয় দলকে আমন্ত্রণ জানানো হয়,   কিন্তু ২০১৮ বিশ্বকাপের বাছাইপর্ব (এএফসি) একই সময় অনুষ্ঠিত হওয়ায় তারা তাদের নাম প্রত্যাখ্যান করে।  ২০১৪ সালের মে মাসে ঘোষণা করা হয় যে জামাইকা ফুটবল ফেডারেশন তাদের আমন্ত্রণ গ্রহণ করেছে এবং তারা প্রতিযোগিতায় অংশগ্রহণ করবে।
গ্রুপ পর্ব
সকল সময় চিলির স্থানীয় (ইউটিসি−০৩:০০)
৩ ব্লু ১ ব্রাউন
ইতিহাস
স্যান্ডারসন স্ট্যানফোর্ড বিশ্ববিদ্যালয় থেকে গণিতে স্নাতক ডিগ্রি নিয়ে ২০১৫ সালে স্নাতক হন। তিনি মালটি-ভিয়েবল ক্যালকুলাস সম্পর্কে ভিডিও এবং নিবন্ধ তৈরি করে খান একাডেমির কন্টেন্ট ফেলোশিপ প্রোগ্রামের অংশ হিসাবে ২০১৫ থেকে ২০১৬ সাল পর্যন্ত  কাজ করেছিলেন, তারপরে তিনি ৩ ব্লু ১ ব্রাউনে তাঁর সম্পূর্ণ মনোনিবেশ করতে শুরু করেছিলেন।
ভিডিও
৩ ব্লু ১ ব্রাউন ভিডিওগুলি গণিতের ভিজ্যুয়ালাইজিংয়ের আশেপাশে থিমযুক্ত, যেমন সংখ্যার তত্ত্ব এবং টপোলজির মতো কম্পিউটার বিজ্ঞান এবং পদার্থবিজ্ঞানে আরও প্রয়োগিত বিষয়গুলি অন্তর্ভুক্ত। ভিজ্যুয়ালগুলি মূলত স্যান্ডারসনের লিখিত পাইথন অ্যানিমেশন লাইব্রেরি মণিম দ্বারা উৎপাদিত হয়, যদিও মাঝেমধ্যে ম্যাকোসের গ্রাফার অ্যাপ্লিকেশন হিসাবে অন্যান্য সফ্টওয়্যার থেকে ভিজ্যুয়াল আঁকানো হয়। চ্যানেলটিতে লিনিয়ার বীজগণিত, ক্যালকুলাস, ডিফারেনশিয়াল সমীকরণ এবং নিউরাল নেটওয়ার্কগুলি সহ বেশ কয়েকটি সিরিজ অন্তর্ভুক্ত রয়েছে। কোভিড-১৯ মহামারীর শুরুতে, চ্যানেলটি  শিক্ষার্থীদের ঘরে বসে শিখতে থাকা শিক্ষার্থীদের  লক্ষ্য করে "লকডাউন ম্যাথ" নামে একাধিক লাইভ-স্ট্রিমড বক্তৃতাও দেখায়।
চ্যানেলটি কোয়ান্টাম ফিজিক্স এবং অরবিটাল গতিতে মিনিটফিজিক্স সহ ভিডিও সহ বেশ ক;য়েকটি অন্যান্য শিক্ষামূলক ইউটিউব চ্যানেলের সাথে সহযোগিতা করেছে।  পাশাপাশি নম্বরফিল, স্মার্ট প্রতিদিন, পদার্থবিজ্ঞান বালিকা, এবং স্ট্যান্ড-আপ ম্যাথ সহ প্রএর সাথে ্পগুলি।  বাস্তবায়ন করেছে ্যানেলের ভিডিওগুলি জনপ্রিয় মেকানিক্স ,   এবিসি নিউজ, এবং কোয়ান্টা ম্যাগাজিনে প্রদর্শিত হয়েছে ।
স্যান্ডারসন নাম্বারফিল পডকাস্ট, লেক্স ফ্রিডম্যান,  আর্ট অফ প্রব্লেম সলভেশন এর আফটার ম্যাথ পডকাস্ট,  সিরাজ রাওয়াল,  এবং শোমেকারদের মতো পডকাস্টগুলিতে উপস্থিত হন। স্যান্ডারসন সংক্ষেপে বেন স্টেনহাগ এবং ইউটিউবার বেন ইটারের সাথে "বেন, বেন এবং ব্লু" নামে নিজের পডকাস্টটি হোস্ট করেছিলেন।
আলোচনা
২০১৯ সালের আগস্টে, স্যান্ডারসন ওডিএসসি ইন্ডিয়াতে অ্যাবস্ট্রাক্টের আগে কংক্রিট নামে একটি মূল বক্তব্য প্রদান করেছিলেন । আলোচনায় এমন একটি নীতির রূপরেখা দেওয়া হয়েছে যা তিনি গণিতকে অ্যাক্সেসযোগ্য করার জন্য অনুসরণ করার চেষ্টা করেছিলেন।
২০২০ সালের জানুয়ারিতে, স্যান্ডারসন স্ট্যানফোর্ড স্পিকার ব্যুরো দ্বারা আয়োজিত অ্যান ইভিনিং উইথ গ্রান্ট স্যান্ডারসনে একটি বক্তৃতা দিয়েছিলেন। স্যান্ডারসন গণিতের সাথে জড়িত থাকার বিষয়ে তার দৃষ্টিভঙ্গির প্রস্তাব দিয়েছিলেন: উপযোগকে প্রাধান্য দেওয়ার পরিবর্তে তিনি আবেগ, আশ্চর্য এবং কল্পনাশক্তির উপর জোর দেন। ভিজ্যুয়াল, গ্রাফিক্স এবং অ্যানিমেশন সহ তিনি "গণিতে প্রাণ ফিরিয়ে আনতে" লক্ষ্য নিয়েছেন। "'লোকেরা যখন কথাসাহিত্যে জড়িত তখন কেউ কখনও জিজ্ঞাসা করে না, 'আমি কখন এটি ব্যবহার করব?' [। । । ] একই ধরনের কথাসাহিত্যের জিনিস মানুষের জন্য গণিত  করতে পারে। আশ্চর্য এবং রহস্য আছে - এবং একবার একটা  গল্প থাকলে, আপনি যান্ত্রিকবিদ্যার  পিছনে যেতে পারেন। '"২০২০ সালের ৯ ই ফেব্রুয়ারি স্যান্ডারসন জনগণকে মঠের সাথে ব্যস্ত রাখার শিরোনামে একটি টেডএক্স বক্তৃতা দিয়েছিলেন। একই বছরের পাই দিবসে আলাপের ২০ মিনিটের ভিডিও ইউটিউবে আপলোড করা হয়েছিল।
আজিজ উসমান
<templatestyles src="Module:Infobox/styles.css"> মালিকুল আজিজ উসমান বিন সালাহউদ্দিন ইউসুফ (১১৭১ - ২৯শে নভেম্বর ১১৯৮) ছিলেন মিশরের দ্বিতীয় আইয়ুবীয় সুলতান। তিনি ছিলেন সালাহউদ্দিনের দ্বিতীয় পুত্র।
কর্মজীবন ও ক্ষমতা
মৃত্যুর আগে সালাহউদ্দিন তার ক্ষমতা তার আত্মীয়দের ভাগ করে দিয়ে যান। আফযাল ফিলিস্তিন আর সিরিয়া, আজিজ মিশর, যাহির আলেপ্পো, আদিল কারাক আর শাওবাক এবং তুরান শাহ ইয়েমেন পেয়েছিলেন। কিন্তু তাদের মধ্যে খুব দ্রুতই বাদানুবাদ শুরু হয়। আর আদিল সিরিয়া, মেসোপটেমিয়া, ইয়েমেন আর মিশরের অবিসংবাদিত নেতা হিসেবে সামনে আসেন।
আজিজ আইয়ুবীয় সাম্রাজ্যে তার পিতা কর্তৃক উত্তরাধিকার ক্ষমতা পাওয়া সত্ত্বেও তাকে মসুলের জেনগি আমির আর দক্ষিণ ইরাকের আর্তুকিদদের বিদ্রোহের মুখোমুখি হতে হয়। আফযাল তাকে সাহায্য করার জন্য তার পিতার সকল মন্ত্রীদের বহিষ্কার করেন। কিন্তু মন্ত্রীরা আজিজের কাছে মিশরে আসেন। এবং সিরিয়া বিজয় করতে আগ্রহী করেন। ১১৯৪ খ্রিস্টাব্দে আজিজ দামেস্ক অবরোধ করেন। আফযাল সালাহউদ্দিনের ভাই আদিলের কাছে সাহায্য চান। আদিল আজিজের সাথে দেখা করে তাদের পুনর্মিলন ঘটাতে সক্ষম হন। পরের বছর আজিজ আবার সিরিয়া আক্রমণ করেন। কিন্তু আফযাল আজিজের সেনাদলের কিছু নেতাকে পলায়নের জন্য রাজি করান। পরে আদিল আফযালের বিরুদ্ধে আজিজের সাথে মিত্রতা করেন। তারা ৩রা জুলাই ১১৯৬ খ্রিস্টাব্দে দামেস্ক দখল করেন এবং আফযালকে বন্দী করেন। আফযালকে সালখাদে নির্বাসিত করা হয়। অবশেষে আজিজ নিজেকে আইয়ুবীয় সাম্রাজ্যের সুলতান হিসেবে ঘোষণা করেন। যদিও বেশিরভাগ কার্যকরী ক্ষমতা ছিল আদিলের হাতে। আদিল নিজেকে দামেস্কের শাসন পর্যন্ত সীমাবদ্ধ রাখেন।
শাসন ও মৃত্যু
আজিজের শাসনামলে মিশরে গিজার পিরামিড ভেঙ্গে ফেলার চিন্তা করা হয়েছিল কিন্তু কাজটি অনেক বড় হওয়ায় করা সম্ভব হয়নি। যদিও তারা মেনকাউরের পিরামিডকে ভেঙ্গে ফেলতে সক্ষম হন। আজিজ বানিয়াস আর সুবাইবাহে স্থাপত্যশিল্পের ইতিহাসেও অবদান রাখেন। তিনি ১১৯৮ খ্রিস্টাব্দের শেষের দিকে একটি শিকার দুর্ঘটনায় মারা যান। তাকে তার বড় ভাই মুয়াযযামের কবরে দাফন করা হয়।
ঘেটুপুত্র কমলা
ঘেটু পুত্র কমলা এটি ২০১২ খ্রিষ্টাব্দে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিকল্পনা ও নির্মাণ করেছেন বাংলাদেশের জনপ্রিয় কথাসাহিত্যিক-চলচ্চিত্রকার হুমায়ূন আহমেদ। ইমপ্রেস টেলিফিল্ম এই চলচ্চিত্রটি প্রযোজনা করেছে। ছবির কাহিনি ও চিত্রনাট্য করেছেন হুমায়ূন আহমেদ। এটি ২০১০-২০১১ খ্রিষ্টাব্দে নির্মিত হয় এবং কোনোরূপ কর্তন ছাড়াই ২০১২ খ্রিষ্টাব্দে মুক্তির জন্য সরকারি অনুমোদন লাভ করে। এই চলচ্চিত্রের কেন্দ্রীয় প্রসঙ্গ ব্রিটিশ আমলে ময়মনসিংহ অঞ্চলে ঘেটুশিল্পীদের প্রতি তৎকালীন স্থানীয় জমিদারদের অসামাজিক বালকপ্রীতি । চলচ্চিত্রের ঘেটুপুত্র কমলা চরিত্রে অভিনয় করেছেন শিশুশিল্পী মামুন।
এটি হুমায়ূন আহমেদ নির্মিত সর্বশেষ চলচ্চিত্র। চলচ্চিত্রটি আনুষ্ঠানিকভাবে মুক্তির আগেই ১৯শে জুলাই, ২০১২ যুক্তরাষ্ট্রের নিউ ইয়র্ক শহরের একটি হাসপাতালে চিকিৎসাধীন অবস্থায় শেষ নিশ্বাস ত্যাগ করেন। তবে একমাসের জন্যে দেশে ফিরে পুনরায় নিউ ইয়র্ক যাওয়ার আগে ৩০ মে ২০১২ তারিখে তিনি ছবিটি দেখে যেতে পেরেছিলেন। এ সময় তিনি এ চলচ্চিত্রটি টেলিভিশনে মুক্তি না দিয়ে প্রেক্ষাগৃহে প্রদর্শনের কড়া নির্দেশ দিয়ে যান।
৮৫তম অস্কার প্রতিযোগিতায় ‘সেরা বিদেশী ভাষার চলচ্চিত্র ’ বিভাগের জন্য বাংলাদেশ থেকে মনোনয়ন পেয়েছে ‘ঘেটুপুত্র কমলা’। ৮৫তম অস্কার বাংলাদেশ কমিটি চলচ্চিত্রটিকে মনোনয়ন দিয়েছে। এছাড়া চলচ্চিত্রটি ভারত, যুক্তরাষ্ট্র, সুইডেন, কানাডা ও সিঙ্গাপুরের বিভিন্ন চলচ্চিত্র উৎসবের আয়োজক কমিটির কাছ থেকে আমন্ত্রণ পেয়েছে।
কাহিনিসংক্ষেপ
চলচ্চিত্রটির সময়কাল ব্রিটিশ আমল। প্রায় দেড়শ বছর আগের এক গ্রামীণ পরিবেশের কথা খুঁজে পাওয়া যায় চলচ্চিত্রটিতে। ব্রিটিশ শাসনাধীন (বর্তমান বাংলাদেশের) হবিগঞ্জ জেলার জলসুখা গ্রামের পটভূমিতে চলচ্চিত্রটির কাহিনি চিত্রিত। সে সময় জলসুখা গ্রামের এক বৈষ্ণব আখড়ায় ঘেটুগান নামে নতুন গ্রামীণ সঙ্গীতধারা সৃষ্টি হয়েছিল। নতুন সেই সঙ্গীত ধারাতে মেয়েদের পোশাক পরে কিছু সুদর্শন সুন্দর মুখের কিশোরদের নাচগান করার রীতি চালু হয়। এই কিশোরদের আঞ্চলিক ভাষাতে ঘেটু নামে ডাকা হতো। ঘাটু নামের নব এই সঙ্গীত ধারাতে গান প্রচলিত সুরে কীর্তন করা হলেও উচ্চাঙ্গসঙ্গীতের প্রভাব বেশ লক্ষণীয় ছিল। গ্রাম্য অঞ্চলের অতি জনপ্রিয় নতুন সঙ্গীতরীতিতে নারী বেশধারী কিশোরদের উপস্থিতির কারণেই এর মধ্যে অশ্লীলতা ঢুকে পড়ে। শিশুদের প্রতি যৌনসংসর্গে আগ্রহী বিত্তবানরা বিশেষ করে জোতদার প্রমুখ এইসব কিশোরকে যৌনসঙ্গী হিসেবে পাবার জন্যে লালায়িত হতে শুরু করে। একসময় সামাজিকভাবে বিষয়টা স্বীকৃতি পেয়ে যায়। হাওর অঞ্চলের জমিদার ও বিত্তবান শৌখিন মানুষরা বর্ষাকালে জলবন্দি সময়টায় কিছুদিনের জন্যে হলেও ঘেটুপুত্রদের নিজের কাছে রাখবেন এই বিষয়টা স্বাভাবিকভাবে বিবেচিত হতে থাকে। শিশুদের প্রতি যৌনসংসর্গে আগ্রহী বিত্তবানদের স্ত্রীরা ঘেটুপুত্রদের দেখতেন সতীন হিসেবে।
নির্মাণ
হুমায়ূন আহমেদেরই গল্প একজন সৌখিনদার মানুষ থেকে ঘেটুপুত্র কমলা চলচ্চিত্রের চিত্রনাট্য রচনা করা হয়েছে। গাজীপুরের নুহাশ পল্লী, ব্রাহ্মণবাড়িয়ার নাসিরনগরের হরিপুরের হাওর এলাকার এক পুরনো জমিদার বাড়িতে চলচ্চিত্রটির দৃশ্যধারণ করা হয়। চলচ্চিত্রটিতে নৃত্য পরিচালনায় ছিলেন মেহের আফরোজ শাওন, প্রধান সহকারী পরিচালক জুয়েল রানা ও প্রযোজনায় ইমপ্রেস টেলিফিল্ম।
সঙ্গীত
ঘেটু পুত্র কমলা চলচ্চিত্রের মূল সঙ্গীত পরিচালক মকসুদ জামিল মিন্টু, এবং "শুয়া উড়িল" গানটির সঙ্গীত পরিচালনা করেছেন এস আই টুটুল। আবহসঙ্গীত পরিচালনা করেছেন ইমন সাহা। "শুয়া উড়িল" গানটি রচনা করেছেন শিতালং শাহ এবং "সাবান আইনা" ও "যমুনার জল" দুটি গানের কথা সংগৃহীত। এছাড়া ছবির পরিচালক হুমায়ূন আহমেদ "বাজে বংশী" গানটি রচনা করেছিলেন। কণ্ঠশিল্পীরা হলেন অভিনেতা ফজলুর রহমান বাবু, শফি মণ্ডল ও প্রান্তি।
পুরস্কার এবং সম্মাননা
পুরস্কারের তালিকা নিম্নরূপ;
সত্যেন্দ্রপ্রসন্ন সিংহ
লর্ড সত্যেন্দ্রপ্রসন্ন সিনহা বা প্রথম ব্যারণ সিনহা KCSI, PC, KC, (২৪  মার্চ ১৮৬৩  – ৪  মার্চ  ১৯২৮) ছিলেন বৃটিশ ভারতের  বিশিষ্ট আইনজ্ঞ ও রাষ্ট্রনায়ক। তিনি বিহার ও ওড়িশা রাজ্যের প্রথম রাজ্যপাল, বাংলার প্রথম ভারতীয়  অ্যাডভোকেট জেনারেল, বড়লাটের এক্সিকিউটিভ কাউন্সিলের প্রথম ভারতীয় সদস্য এবং প্রথম ভারতীয় অবর সচিব। তিনি প্রথম ব্যারণ সিনহা নামে পরিচিত ছিলেন।
প্রারম্ভিক জীবন ও শিক্ষা
সত্যেন্দ্রপ্রসন্ন সিংহ বৃটিশ ভারতের বেঙ্গল প্রেসিডেন্সির অধুনা পশ্চিমবঙ্গের বীরভূমের রায়পুরে ১৮৬৩ খ্রিস্টাব্দের ২৪ শে মার্চ জন্ম গ্রহণ করেন। তার পিতার নাম সিতিকণ্ঠ সিংহ।   তার পূর্বপুরুষ লালচাঁদ দে মেদিনীপুর জেলার বড় ব্যবসায়ী ছিলেন। অজয় নদ  হয়ে তারা বোলপুরের দক্ষিণে রায়পুরে নতুন বসতি স্থাপন করেন এবং গ্রামের চৌধুরীদের কাছ থেকে জমিদারি কিনে নেন।  তার জন্ম সেই জমিদার বংশের উত্তর রাঢ় শ্রেণীর কায়স্থ পরিবারে।  তিনি সিউড়ির বীরভূম জেলা স্কুলে প্রাথমিক শিক্ষা নেন। ১৮৭৭ খ্রিস্টাব্দে এন্ট্রান্স পাশ করেন ও স্কলারশিপ লাভ করেন। ১৮৭৯ খ্রিস্টাব্দে কলকাতা বিশ্ববিদ্যালয় অধীনস্থ  প্রেসিডেন্সি কলেজ থেকে এফ.এ পাশ করেন। প্রতি বৎসর ৫০ পাউন্ড হিসাবে চার বৎসরের স্কলারশিপ পেয়ে  ১৮৮১ খ্রিস্টাব্দে তিনি লন্ডনে যান এবং Lincoln's Inn নামক আইন বিদ্যালয়ে প্রবেশ করেন। কৃতিত্বের সাথে আইন পাঠ শেষ করেন। এখানে তিনি অনেক পুরস্কার ও তিন বৎসরের জন্য ১০০ পাউন্ড মূল্যের লিঙ্কন্ স ইন্ স্কলারশিপ পান। ১৮৮৬ খ্রিস্টাব্দে তিনি ব্যারিস্টার হয়ে কলকাতায় চলে আসেন।
কর্মজীবন
১৯১৪-১৮ খ্রিস্টাব্দে বিশ্বযুদ্ধের সময়, ১৯১৭ খ্রিস্টাব্দে তিনি War Conference-এর সদস্য নির্বাচিত হয়ে বিলেত যান। স্বদেশে ফিরে সরকারের শাসন পরিষদের অন্যতম সদস্যরূপে কাজ করেন। বিশ্বযুদ্ধ শেষে Peace Conference-এ ভারতের প্রতিনিধি হিসাবে ১৯১৯ খ্রিস্টাব্দে ইউরোপ যান। এই সময় "লর্ড" উপাধি-ভূষিত হয়ে সহকারী ভারতসচিবরূপেপার্লামেন্ট মহাসভায় আসন লাভ করেন। ১৯১৯ খ্রিস্টাব্দের ফেব্রুয়ারি তিনি বৃটিশ হাউস  অব লর্ডসে ভারতীয় হিসাবে বেঙ্গল প্রেসিডেন্সির  প্রথম ব্যারণ সিনহা অফ রায়পুর হন। ভারতীয়দের মধ্যে তিনিই প্রথম এবং একমাত্র উক্ত গৌরবের অধিকারী হন। তারই প্রচেষ্টায় হাউস অব লর্ডসে গভর্নমেন্ট অব ইন্ডিয়া অ্যাক্ট, ১৯১৯ পাশ হয়।
১৯২০ খ্রিস্টাব্দে দেশে ফিরে আসার পর তিনি বিহার ও ওড়িশার প্রথম ভারতীয় গভর্নর হন। অসুস্থতার জন্য মাত্র এগারো মাস তিনি ওই পদে ছিলেন। ১৯২৬ খ্রিস্টাব্দে পুনরায় লন্ডনে যান এবং সেখানে  প্রিভি কাউন্সিলের সদস্য হন। আবার স্বাস্থ্যের কারণে  ভারতে ফিরে আসেন।
ভারতীয় জাতীয় কংগ্রেস
সত্যেন্দ্রপ্রসন্ন সিংহ ১৮৯৬ খ্রিস্টাব্দ থেকে ১৯১৯ খ্রিস্টাব্দ পর্যন্ত ভারতীয় জাতীয় কংগ্রেসের সদস্য ছিলেন। ১৯১৫ খ্রিস্টাব্দে বোম্বাই অধিবেশনে তিনি কংগ্রেসের সভাপতি নির্বাচিত হন। তবে তিনি ১৯১৯ খ্রিস্টাব্দে অন্যান্য মধ্যপন্থী সদস্যদের সাথে কংগ্রেস ত্যাগ করেছিলেন। ১৮৯৬ খ্রিস্টাব্দে  কংগ্রেসের কলকাতা অধিবেশনে - তিনি একটি প্রস্তাব নিয়ে এসেছিলেন যে, কোনও ভারতীয় রাজ্যের কোনও শাসককে প্রকাশ্য বিচার ব্যতিরেকে পদচ্যুত করা উচিত নয়।
শান্তিনিকেতন
শান্তিনিকেতন মূলত বীরভূমের রায়পুরের সিংহ পরিবারের পৈতৃক জমিদারির একটি অংশ ছিল। সত্যেন্দ্রপ্রসন্ন সিংহ একটি ঘড়ি টাওয়ার এবং বেল দিয়ে সিংহ সদন নির্মাণের জন্য অনুদান দিয়েছিলেন। এই ভবনেই অক্সফোর্ড বিশ্ববিদ্যালয় কবি রবীন্দ্রনাথ ঠাকুরকে সম্মানসূচক ডক্টরেট প্রদান করে। থাম্ব|সিংহ সদন - ১৯২৬ খ্রি - শান্তিনিকেতন ২০১৪-০৬-২৯ ৫৫০৫ থাম্ব|প্রবেশদ্বার - সিংহ সদন - ১৯২৬ খ্রি - শান্তিনিকেতন ২০১৪-০৬-২৯ ৫৫২৫
ব্যক্তিগত জীবন
তিনি ১৮৮০ খ্রিস্টাব্দের ১৫ ই মে বেঙ্গল প্রেসিডেন্সির বর্ধমান জেলার (বর্তমানে পূর্ব বর্ধমান জেলার) ভাতারের মাহাতা গ্রামের গোবিন্দমোহিনী মিত্রকে বিবাহ করেন। তাঁদের চার পুত্র এবং তিন কন্যা ছিল।
জীবনাবসান
সত্যেন্দ্রপ্রসন্ন সিংহ ১৯২৮ খ্রিস্টাব্দের  ৪ঠা মার্চ  মুর্শিদাবাদ জেলার বহরমপুরে  প্রয়াত হন।
সম্মাননা
মধ্য কলকাতার শেক্সপিয়র সরণি ও পার্ক সার্কাস এভিনিউ এর সংযোগকারী পথটি তার নামানুসারে লর্ড সিনহা রোড নামে পরিচিত। এই সড়কে বিখ্যাত সাখাওয়াত মেমোরিয়াল সরকারী বালিকা উচ্চ বিদ্যালয় এবং শ্রী শিক্ষায়তন কলেজ অবস্থিত।
অনলাইন কেনাকাটা
অনলাইন কেনাকাটা (Online shopping) হল ই-বাণিজ্যের একটি রুপ যার মাধ্যমে ভোক্তারা সরাসরি ওয়েব ব্রাউজার বা মোবাইল অ্যাপ ব্যবহার করে ইন্টারনেটের মাধ্যমে বিক্রেতার কাছ থেকে পণ্য বা সেবা কিনতে পারে। ভোক্তারা সরাসরি খুচরা বিক্রেতার ওয়েবসাইটে গিয়ে বা কেনাকাটার অনুসন্ধান ইঞ্জিন ব্যবহার করে বিক্রেতাদের মধ্যে অনুসন্ধান করে আগ্রহের পণ্যটি খুঁজে পান, যা কোনো পণ্যের প্রাপ্যতা এবং বিভিন্ন ই-খুচরা বিক্রেতাদের মূল্য প্রদর্শন করে। ২০২০ সাল পর্যন্ত, গ্রাহকরা ডেস্কটপ কম্পিউটার, ল্যাপটপ, ট্যাবলেট কম্পিউটার এবং স্মার্টফোন সহ বিভিন্ন কম্পিউটার এবং ডিভাইস ব্যবহার করে অনলাইনে কেনাকাটা করতে পারেন।
অনলাইন দোকানগুলি সাধারণত ক্রেতাদের নির্দিষ্ট মডেল, ব্র্যান্ড বা আইটেম খুঁজে পেতে "অনুসন্ধান" বৈশিষ্ট্য ব্যবহার করতে সক্ষম করে। ক্রেডিট কার্ড, একটি ইন্টারেক সক্ষম ডেবিট কার্ড অথবা পেপ্যালের মতো একটি পরিষেবা ব্যবহার করে লেনদেন সম্পন্ন করার জন্য অনলাইন গ্রাহকদের অবশ্যই ইন্টারনেট অ্যাক্সেস এবং অর্থ প্রদানের একটি বৈধ মূল্যপরিশোধ পদ্ধতি থাকতে হবে। অনলাইন খুচরা বিক্রয় কর্পোরেশনগুলোর মধ্যে সবচেয়ে বড় হল আলিবাবা, অ্যামাজন.কম এবং ইবে।
পরিভাষা
অনলাইন কেনাকাটার বিকল্প নাম হল "ই-টেইলিং", "ইলেকট্রনিক দোকান" বা "ই-শপিং", যা "ইলেকট্রনিক শপিং" এর সংক্ষিপ্ত রূপ। একটি অনলাইন দোকানকে ই-ওয়েব-স্টোর, ই-শপ, ই-স্টোর, ইন্টারনেট শপ, ওয়েব-শপ, ওয়েব-স্টোর, অনলাইন স্টোর, অনলাইন স্টোরফ্রন্ট এবং ভার্চুয়াল স্টোরও বলা হয়। মোবাইল কমার্স (বা এম-কমার্স) একটি অনলাইন খুচরা বিক্রেতার মোবাইল ডিভাইস-অপ্টিমাইজড ওয়েবসাইট বা এপ্লিকেশন সফটওয়্যার ("অ্যাপ") থেকে ক্রয়ের বর্ণনা দেয়। এই ওয়েবসাইটগুলি বা অ্যাপগুলি গ্রাহকদের ট্যাবলেট কম্পিউটার এবং স্মার্টফোনে একটি কোম্পানির পণ্য এবং পরিষেবার মাধ্যমে ব্রাউজ করতে সক্ষম করার জন্য ডিজাইন করা হয়েছে।
ইতিহাস
অনলাইনে পরিচালিত ব্যবসার অন্যতম প্রাথমিক ধরন ছিল আইবিএম-এর অনলাইন লেনদেন প্রক্রিয়াকরণ (ওএলটিপি), যা ১৯৬০-এর দশকে বিকশিত হয়েছিল এবং এটি প্রকৃত সময়ে আর্থিক লেনদেন প্রক্রিয়াকরণের অনুমতি দেয়। আমেরিকান এয়ারলাইন্সের জন্য সেমি-অটোমেটিক বিজনেস রিসার্চ এনভায়রনমেন্ট (এসএবিইআর) নামে যে কম্পিউটারাইজড টিকিট রিজার্ভেশন সিস্টেম তৈরি করা হয়েছিল তা ছিল এর অন্যতম একটি অ্যাপ্লিকেশন। এখানে, বিভিন্ন ভ্রমণ সংস্থাতে অবস্থিত কম্পিউটার টার্মিনালগুলিকে একটি বড় আইবিএম মেইনফ্রেম কম্পিউটারের সাথে সংযুক্ত করা হয়েছিল, যা একই সাথে লেনদেন প্রক্রিয়া করে এবং তাদের সমন্বয় করে যাতে সমস্ত ভ্রমণ প্রতিনিধি একই সময়ে একই তথ্যের প্রবেশাধিকার পায়।
অনলাইন কেনাকাটার উত্থান ইন্টারনেটের উত্থানের সাথে বিকশিত হয়েছে। প্রাথমিকভাবে, পণ্য সম্পর্কে তথ্য প্রদান করার মাধ্যমে এই প্ল্যাটফর্মটি শুধুমাত্র কোম্পানিগুলির জন্য একটি বিজ্ঞাপন সরঞ্জাম হিসাবে কাজ করে। প্রথমদিকে, অনলাইনে অল্প সংখ্যক ক্রেতা ছিল এবং তারা ছিল একটি সংকীর্ণ অংশ।
গ্রাহক
একটি লেনদেন সম্পন্ন করার জন্য অনলাইন গ্রাহকদের অবশ্যই ইন্টারনেট অ্যাক্সেস এবং অর্থ প্রদানের একটি বৈধ পদ্ধতি থাকতে হবে। সাধারণত, উচ্চতর শিক্ষার স্তর এবং ব্যক্তিগত আয় অনলাইনে কেনাকাটার জন্য আরও অনুকূল ধারণার সাথে সামঞ্জস্যপূর্ণ। প্রযুক্তির প্রকাশ বৃদ্ধি নতুন শপিং চ্যানেলের প্রতি অনুকূল মনোভাব গড়ে তোলার সম্ভাবনাও বাড়ায়।
পণ্য নির্বাচন
ভোক্তারা সরাসরি খুচরা বিক্রেতার ওয়েবসাইটে গিয়ে বা কেনাকাটার অনুসন্ধান ইঞ্জিন ব্যবহার করে বিক্রেতাদের মধ্যে অনুসন্ধান করে আগ্রহের পণ্য খুঁজে পান। একবার একটি নির্দিষ্ট পণ্য বিক্রেতার ওয়েবসাইটে পাওয়া গেলে, বেশিরভাগ অনলাইন খুচরা বিক্রেতারা শপিং কার্ট সফ্টওয়্যার ব্যবহার করে যা ভোক্তাকে একাধিক পণ্য জমা এবং পরিমাণ সামঞ্জস্য করতে দেয়, যেমনটি একটি প্রচলিত দোকানে গ্রহকগণ একটি বাস্তব শপিং কার্ট বা ঝুড়ি ভর্তি করে। একটি "চেকআউট" প্রক্রিয়া অনুসরণ করে (প্রচলিত দোকানের সাদৃশ্য অব্যাহত রাখা) যেখানে প্রয়োজনীয় অর্থ প্রদান এবং বিতরণের তথ্য সংগ্রহ করা হয়। কিছু অনলাইন দোকান ভোক্তাদের একটি স্থায়ী অনলাইন অ্যাকাউন্টের জন্য সাইন আপ করার অনুমতি দেয় যাতে এইসকল তথ্যগুলির কিছু বা সমস্ত শুধুমাত্র একবার প্রবেশ করার প্রয়োজন পড়ে। লেনদেন সম্পন্ন হলে ভোক্তা প্রায়ই একটি নিশ্চিতকরণ ই-মেইল পায়। কম অত্যাধুনিক দোকান গ্রাহকদের অর্ডার ফোন বা ই-মেইলের মাধ্যমে নিয়ে থাকে (যদিও নিরাপত্তার কারণে সম্পূর্ণ ক্রেডিট কার্ড নম্বর, মেয়াদ শেষ হওয়ার তারিখ ও কার্ডের সিকিউরিটি কোড, বা ব্যাংক অ্যাকাউন্ট এবং রাউটিং নম্বর ই-মেইলে প্রদান করা উচিত নয়)।
মূল্যপরিশোধ
কিছু অনলাইন দোকান আন্তর্জাতিক ক্রেডিট কার্ড গ্রহণ করে না। ক্রেতার বিলিং এবং পাঠানো ঠিকানা উভয়ই একই দেশের হতে হবে যা অনলাইন দোকানের অপারেশনের ভিত্তি। অন্যান্য অনলাইন দোকানগুলি যে কোনও দেশ থেকে গ্রাহকদের যে কোনও জায়গায় উপহার পাঠানোর অনুমতি দেয়।
ভগবন্তরাও আন্নাভাউ
ভগবন্তরাও আন্নাভাউ (জন্ম: ১৮৯২, মৃত্যু: অজানা) মধ্যপ্রদেশ রাজ্যের একজন ভারতীয় রাজনীতিবিদ ছিলেন। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভার খান্ডওয়া বিধানসভা নির্বাচনী এলাকার প্রতিনিধিত্ব করেছিলেন।
আবদুল হালিম চৌধুরী
আবদুল হালিম চৌধুরী (১৯২৮-১৯৮৭) বাংলাদেশ জাতীয়তাবাদী দলের রাজনীতিবিদ এবং সাবেক সংসদ সদস্য ও গণপ্রজাতন্ত্রী বাংলাদেশ সরকারের মন্ত্রী ছিলেন। তিনি পাকিস্তান সেনাবাহিনীর অবসরপ্রাপ্ত ক্যাপ্টেন এবং বাংলাদেশের মুক্তিযুদ্ধে যুদ্ধ করেছেন।
জন্ম ও প্রাথমিক জীবন
আবদুল হালিম চৌধুরী ১ ফেব্রুয়ারি ১৯২৮ সালে ব্রিটিশ ভারতের পূর্ব বাংলার মানিকগঞ্জের শিবালয়ে জন্মগ্রহণ করেন। তিনি ফরিদপুর জেলা স্কুল থেকে স্নাতক ডিগ্রি অর্জন করেছেন। রাজশাহী বিশ্ববিদ্যালয় থেকে অর্থনীতিতে বিএ শেষ করেন। তিনি ঢাকা বিশ্ববিদ্যালয়ে স্নাতকোত্তর শুরু করেন।
কর্মজীবন
১৯৫০ সালে ছাত্র থাকাকালীন আবদুল হালিম চৌধুরী পাকিস্তান সেনাবাহিনীতে যোগ দেন। সেনাবাহিনীতে তিনি প্রথম পাঞ্জাব রেজিমেন্টে অ্যাডজুটান্ট এবং কোয়ার্টার মাস্টার হিসাবে দায়িত্ব পালন করেন। তিনি ১৪ তম বিভাগের জিওসির সহায়ক শিবিরের দায়িত্ব পালন করেন। তিনি পূর্ব পাকিস্তানের বিশ্ববিদ্যালয় অফিসার্স ট্রেনিং কর্পস ব্যাটালিয়নের কমান্ডিং অফিসার ছিলেন। ১৯৬২ সালে তিনি স্বাস্থ্যগত কারণে সেনাবাহিনী থেকে অবসর গ্রহণ করেন। তিনি পূর্ব পাকিস্তান শিল্প উন্নয়ন কর্পোরেশনে যোগদান করেন। কুষ্টিয়ায় একটি সুগার মিল স্থাপনের অভিযোগে তাকে অভিযুক্ত করা হয়েছিল। ১৯৬৬ সালে তিনি ন্যাশনাল আওয়ামী পার্টিতে যোগ দেন। ১৯৭০ সালে পাকিস্তানের সাধারণ নির্বাচনে তিনি মোজাফফর আহমেদের নেতৃত্বে ন্যাশনাল আওয়ামী পার্টির মনোনীত প্রার্থী হয়ে প্রতিদ্ধন্দিতা করেন।
১৯৭১ সালে বাংলাদেশের স্বাধীনতা যুদ্ধের সময় তিনি মানিকগঞ্জের বিপ্লবী কমিটি গঠনে সহায়তা করেন। তাকে ঢাকা সদর ও গাজীপুরে সামরিক অভিযানের দায়িত্বে নিযুক্ত করা হয়। বাংলাদেশের স্বাধীনতার পরে ১৯৭৩ সালের বাংলাদেশ সাধারণ নির্বাচনে তিনি আবারও ন্যাপ (এম) প্রার্থী হিসাবে প্রতিদ্ধন্দিতা করেন।। এর পর তিনি ইউনাইটেড পিপলস পার্টির সভাপতি হন। ১৯৭৯ সালে তিনি বাংলাদেশ জাতীয়তাবাদী দল থেকে সংসদ সদস্য নির্বাচিত হন। তিনি রাষ্ট্রপতি জিয়াউর রহমানের মন্ত্রিসভায় স্থানীয় সরকার, পল্লী উন্নয়ন ও সমবায় মন্ত্রীর দায়িত্ব পালন করেন। পরে তিনি রাষ্ট্রপতি আবদুস সাত্তারের খাদ্য ও ত্রাণ মন্ত্রীর মন্ত্রিসভায় ছিলেন। তিনি বিএনপির জাতীয় নির্বাহী কমিটির সদস্য ছিলেন। হুসেইন মুহাম্মদ এরশাদ ক্ষমতায় আসার পর তিনি জাতীয় পার্টিতে যোগ দেন। তখন তিনি কৃষি ও খাদ্যমন্ত্রী ছিলেন।
মৃত্যু
আবদুল হালিম চৌধুরী ৭ অক্টোবর ১৯৮৭ সালে তিনি মারা যান।
জ্যাক ফ্লাভেল
জন আলফ্রেড ফ্লাভেল (Jack Flavell; জন্ম: ১৫ মে, ১৯২৯ - মৃত্যু: ২৫ ফেব্রুয়ারি, ২০০৪) স্টাফোর্ডশায়ারের ওয়াল হিথ এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৬৪ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ার দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, বামহাতে কার্যকরী ব্যাটিংশৈলী উপস্থাপন করেছেন ‘ম্যাড জ্যাক’ ডাকনামে পরিচিত জ্যাক ফ্লাভেল।
কাউন্টি ক্রিকেট
স্টাফোর্ডশায়ারের ওয়াল হিথ এলাকায় জন আলফ্রেড ফ্লাভেলের জন্ম। ওরচেস্টারশায়ারের পক্ষে খেলাকালীন দুইবার ক্লাবের কাউন্টি চ্যাম্পিয়নশীপের শিরোপা বিজয়ে প্রভূতঃ ভূমিকা রাখেন। নতুন বল হাতে নিয়ে লেন কোল্ডওয়েলের সাথে উদ্বোধনী বোলিং জুটি গড়েন। ১৯৬০-এর দশকে স্মরণীয় ও ভীতিপ্রদ বোলিং আক্রমণ পরিচালনায় অগ্রসর হয়েছিলেন তিনি।
১৯৪৯ সালে ওয়ারউইকশায়ারের পক্ষে খেলার জন্যে চুক্তিবদ্ধ হন। এখানেই তিনি তার ডাকনাম ‘ম্যাড জ্যাক’ পান। পিঠের আঘাতের কারণে দীর্ঘ দূরত্ব নিয়ে দৌঁড়ানোর ভঙ্গীমা পরিবর্তন করেন। বলের নিখুঁততার দিকে নজর দেন ও বলে সিম আনয়ণের চেষ্টা চালান। বিশ বছর বয়সের উপযোগী ফাস্ট বোলিং ত্রিশ বয়সে অধিকতর কার্যকারিতা পায়। এ সময়ে কাউন্টি চ্যাম্পিয়নশীপের অন্যতম সেরা ভীতিপ্রদ উদ্বোধনী বোলারের মর্যাদা পান। আটবার মৌসুমে শতাধিক উইকেট পান। ১৯৬১ সালে স্বর্ণালী মৌসুম অতিবাহিত করেন। ১৭.৭৯ গড়ে মৌসুমে নিজস্ব সর্বোচ্চ ১৭১ উইকেট দখল করে জাতীয় গড়ে শীর্ষ স্থান দখল করেন।
সমগ্র খেলোয়াড়ী জীবনে তিনবার হ্যাট্রিক করার গৌরব অর্জন করেছেন। ১৯৫১ সালে কেন্টের বিপক্ষে, ১৯৫৩ সালে কেমব্রিজ বিশ্ববিদ্যালয়ের বিপক্ষে ও ১৯৬৩ সালে ল্যাঙ্কাশায়ারের বিপক্ষে এ সফলতা পান। তন্মধ্যে, ল্যাঙ্কাশায়ারের খেলায় প্রত্যেক ব্যাটসম্যানই এলবিডব্লিউর শিকার হয়েছিলেন।
তিনবার ইনিংসে নয় উইকেট পেয়েছেন। তন্মধ্যে, ১৯৫৫ সালে ডোভারের চূড়ান্ত খেলায় কেন্টের বিপক্ষে ব্যক্তিগত সেরা ৯/৩০ পান। হ্যাস্টিংসে সাসেক্সের বিপক্ষে ৯/৯০ পান। কিন্তু, চা-বিরতিতে ইনিংস ঘোষণা করা হলে তিনি দশ উইকেট লাভের সুযোগ থেকে বঞ্চিত হন। দীর্ঘ সময় ধরে বোলিং করার সক্ষমতার কারণে ৪০১টি প্রথম-শ্রেণীর খেলায় অংশ নিয়ে ১৫২৯ উইকেট পেয়েছেন। ১৯৫৭ থেকে ১৯৬১ সময়কালে গড়ে প্রতি মৌসুমে ৯৭০ ওভার বোলিং করেছেন। ১৯৬০ সালে ১০৩৭ ও ১৯৬১ সালে ১২৪৫ ওভার করেছেন।
লেন কোল্ডওয়েলের সাথে অবিস্মরণীয় জুটি গড়ে ওরচেস্টারশায়ার দলকে উপর্যুপরী দুইবার কাউন্টি চ্যাম্পিয়নশীপের শিরোপা বিজয়ে নেতৃত্ব দেন। এছাড়াও, ১৯৬০-এর দশকে তার দল দুইবার দ্বিতীয়, একবার চতুর্থ ও পঞ্চম স্থান দখল করে। ১৯৬৪ সালে ১০১ উইকেট ও ১৯৬৫ সালে ১৪.৯৯ গড়ে ১৩২ উইকেট পান। ১৯৬৪ সালে আঘাত থেকে ফিরে এসে ওরচেস্টারশায়ারকে শিরোপা জয়ে ভূমিকা রাখেন। ৭ থেকে ২৫ আগস্ট তারিখের মধ্যে ৫ খেলায় অংশ নিয়ে মাত্র ১১.৭১ গড়ে ছিচল্লিশ উইকেট পান। তন্মধ্যে, মিডলসেক্সের বিপক্ষে অনুষ্ঠিত খেলায় নয় উইকেট পান। ১৯৬৬ সালেও দলকে চ্যাম্পিয়নশীপের হ্যাট্রিক শিরোপার কাছাকাছি পর্যায়ে নিয়ে যান। ৩৭ বছর বয়সে ১৪ গড়ে ১৩৫ উইকেট দখল করেন। এর পরের বছরই খেলার জগৎ থেকে অবসর নেন জ্যাক ফ্লাভেল।
১৯৬৩ সালে আর্থিক সুবিধা গ্রহণের খেলার জন্যে মনোনীত হন ও £৬,৪৮০ পাউন্ড-স্টার্লিং লাভ করেন। এ সংগ্রহটি কাউন্টি দলের রেকর্ডস্বরূপ। ১৯৬৫ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন।
টেস্ট ক্রিকেট
মাত্র চারটি টেস্ট খেলায় অংশ নেয়ার সুযোগ পেয়েছিলেন জ্যাক ফ্লাভেল। ১৯৬১ ও ১৯৬৪ সালে সফরকারী অস্ট্রেলিয়ার বিপক্ষে নিজদেশে ঐ খেলাগুলোয় অংশগ্রহণ ছিল তার। দূর্ভাগ্যবশতঃ ঐ সময়ে ইংল্যান্ড দলে ফ্রেড ট্রুম্যান, ব্রায়ান স্ট্যাদাম ও ফ্রাঙ্ক টাইসনের ন্যায় সেরা বোলারদের আধিপত্যবাদের কারণে তার খেলায় বিঘ্ন সৃষ্টি করে।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করার সুযোগ লাভ করেছিলেন জ্যাক ফ্লাভেল। ২৭ জুলাই, ১৯৬১ তারিখে সফরকারী অস্ট্রেলিয়ার বিপক্ষে টেস্ট ক্রিকেটে অভিষেক পর্ব সম্পন্ন হয় তার।
মূল্যায়ন
১৯৬২ সালে টম গ্রেভেনি ওরচেস্টারশায়ারে যোগ দেন ও প্রথম মৌসুমেই জ্যাক ফ্লাভেলের বোলিং ভঙ্গীমার দিকে নজর রাখতে শুরু করেন। প্রথম স্লিপে দণ্ডায়মান অবস্থায় জ্যাকের প্রথম ওভারে বলের দিকে বিস্ময়াভূত অবস্থায় থাকতাম। উভয় পার্শ্বেই সচেতন থাকতাম। কেননা, তার হাতের ভঙ্গীমা খুব সহজেই বলে সিম আনয়ণ করতো। এটি সহজ পন্থা ছিল। স্বল্প দূরত্ব নিয়ে দৌঁড়ুতেন ও স্ট্যাম্পের এতোটা কাছে বল ফেলতেন যে মাঝখানের স্ট্যাম্পের মধ্যস্থানে আঘাত করতো।
পাঁচ ফুট সাড়ে দশ ইঞ্চি উচ্চতা নিয়ে মজবুত গড়নের অধিকারী ছিলেন তিনি। তিনি ইংল্যান্ডের স্বর্ণযুগের পেস বোলারদের সময়কালে খেলার জগতে আসেন। এ সময়ে ইংরেজ দলে ফ্রেড ট্রুম্যান, ব্রায়ান স্ট্যাদাম, ফ্রাঙ্ক টাইসন, পিটার লোডার, অ্যালেন মস ও অল-রাউন্ডার ট্রেভর বেইলি’র অবস্থান নিশ্চিত ছিল।
১৯৬৪ সালে ই.ডব্লিউ. সোয়ানটন মন্তব্য করেন যে, ব্রায়ান স্ট্যাদামের ন্যায় তিনিও সকল প্রথম-শ্রেণীর ক্রিকেটারদের চেয়ে সেরা উদ্বোধনী বোলার ছিলেন।
১৯৬৮ সালে জন আরলট লিখেন যে, এক দশককাল কোল্ডওয়েল ও ফ্লাভেল জুটি ধারাবাহিকভাবে সেরা উদ্বোধনী জুটির মর্যাদা পেয়েছে। শুধুমাত্র সেরা বোলিংই নয়, বরং বলে নিখুঁততা, উদ্যমী ভূমিকা গ্রহণের ফলে ব্যাটসমানদের কিছুই করার ছিল না। পাশাপাশি তারা ওভারের পর ওভার দীর্ঘ সময় ধরে বোলিং কার্য সম্পাদন করেছিলেন।
অবসর
সর্বক্রীড়ায় প্রতিভাধর খেলোয়াড় ছিলেন জ্যাক ফ্লাভেল। ফুটবল খেলায়ও তার দক্ষতা ছিল। ১৭ বছর বয়সে পেশাদারী পর্যায়ে খেলার জন্যে ওয়েস্ট ব্রোমউইচ অ্যাবিয়ন দলের পক্ষে চুক্তিবদ্ধ হন। ১৯৪৮ সালে অ্যাল্ডারশটে আর্মি কাপের চূড়ান্ত খেলায় সংঘটিত অগ্নিকাণ্ডে দুইজন খেলোয়াড় নিহত হয় ও তার নিজের চুল পুড়ে গিয়েছিল।
৯৬৭ সালে নিউ রোড থেকে অবসর নেয়ার পর নিয়মিতভাবে গল্ফ খেলতেন। তিনি শৌখিন বামহাতি গল্ফার হিসেবে অনেকগুলো বছর সফলতার স্বাক্ষর রাখেন ও এনভিল গল্ফ ক্লাবের অধিনায়কত্ব করেন।
খেলোয়াড়ী জীবন থেকে অবসর গ্রহণের পর হিমলিতে গ্যারেজ ক্রয় করেন। পরবর্তীতে স্বীয় স্ত্রী মেরিকে সাথে নিয়ে ওল্ভারহাম্পটনের কাছাকাছি এলাকায় এটিকে দ্য রাফটার্স রেস্টুরেন্টে রূপান্তর করেন। এরপর গাইনেডের বারমাউথ এলাকায় অতিথিশালা পরিচালনা করেন। ২৫ ফেব্রুয়ারি, ২০০৪ তারিখে ৭৪ বছর বয়সে ওয়েলসের বারমাউথ এলাকায় জ্যাক ফ্লাভেলের দেহাবসান ঘটে।
চালা
চালা (Chala) ভারতের কেরালা রাজ্যের কণ্ণুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে চালা শহরের জনসংখ্যা হল ১৫,৫৩০ জন। এর মধ্যে পুরুষ ৪৭% এবং নারী ৫৩%।
এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮১%। সারা ভারতের সাক্ষরতার হার ৫৯.৫%, তার চাইতে চালা এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
এসপ্ল্যানেড মেট্রো স্টেশন
এসপ্ল্যানেড হল কলকাতা মেট্রোর একটি স্টেশন। জওহরলাল নেহেরু রোডের উত্তর প্রান্তে এই স্টেশনটি অবস্থিত। ১৯৮৪ সালে ভারতের তৎকালীন প্রধানমন্ত্রী ইন্দিরা গান্ধী এই স্টেশন থেকেই মেট্রো পরিষেবা উদ্বোধন করেছিল। কলকাতার প্রথম মেট্রো রেল পরিষেবা চালু হয়েছিল এসপ্ল্যানেড থেকে ভবানীপুর মেট্রো স্টেশন (অধুনা নেতাজি ভবন) পর্যন্ত। নিউ মার্কেট, সুরেন্দ্রনাথ পার্ক (পুরনো নাম কার্জন পার্ক) শহীদ মিনার, রাজভবন, মেট্রোপলিটান বিল্ডিং, কলকাতা পৌরসংস্থার প্রধান কার্যালয়, টিপু সুলতান মসজিদ ও ধর্মতলার বাস টার্মিনাস এই স্টেশনের কাছে অবস্থিত।
আশ শিহাবুস সাকিব
আশ শিহাবুস সাকিব (الشہاب الثاقب) হুসাইন আহমদ মাদানির রচিত একটি বই। এটি মূলত আহমদ রেজা খান বেরলভীর রচিত হুসামুল হারামাঈনের জবাবে রচিত হয়। এটি রচনার সময় হুসাইন আহমদ মাদানি মদিনায় অবস্থান করছিলেন। বইটি দুই অধ্যায়ে বিভক্ত। প্রথম অধ্যায়ে মক্কা মদিনার আলেমদের ফতোয়া নেয়ার ক্ষেত্রে যে সব প্রতারণা ও ধোঁকাবাজীর আশ্রয় নেয়া হয়েছে তা বিভিন্ন কারণ সহ বর্ণনা করা হয়েছে। দ্বিতীয় অধ্যায়ে দেওবন্দি ব্যক্তিদের উপর লাগানো মিথ্যা অপবাদের গোড়ার কথা বিস্তারিত উত্তর সহ পেশ করা হয়েছে।
প্রেক্ষাপট
ভারতীয় পণ্ডিত আহমদ রেজা খান বেরলভী হেজাজ গমন করে সেখানকার আলেমদের থেকে দেওবন্দিদের কাফের ফতোয়ায় স্বাক্ষর করে নিয়ে আসে। ফতোয়াটি ভারতীয় উপমহাদেশে হুসামুল হারামাইন শিরোনামে প্রকাশিত হয়। কিন্তু হেজাজের আলেমগণ এই ভুল ফতোয়ায় নিজেদের স্বাক্ষর চলে যাওয়া, নিজেদের মতামত প্রত্যাহার ও দায়মুক্তির জন্য সার্বিক বিষয় জানিয়ে এবং হারামাইনের আলেমদের প্রকৃত মতামত ব্যক্ত করে একটি গ্রন্থ রচনার জন্য জোর তাকিদ দেন। সেই তাকিদের প্রেক্ষিতেই দারুল উলুম দেওবন্দের হুসাইন আহমদ মাদানি এই গ্রন্থটি রচনা করেন।
বিষয়বস্তু
গ্রন্থটির ভূমিকা প্রদানের পর লেখক প্রথম অধ্যায়ে হারামাইন শরিফাইনের আলেমদের ফতোয়া নেয়ার ক্ষেত্রে যে সব প্রতারণার আশ্রয় নেয়া হয়েছে তার বিভিন্ন কারণ সহ বর্ণনা দিয়েছেন। দ্বিতীয় অধ্যায়ে দেওবন্দি আকাবিরদের উপর লাগানো বিভিন্ন অপবাদের জবাব দিয়েছেন। দ্বিতীয় অধ্যায়ে নয়টি পরিচ্ছেদ আছে। প্রথম পরিচ্ছেদে রয়েছে দারুল উলুম দেওবন্দের প্রতিষ্ঠাতা মুহাম্মদ কাসেম নানুতুবির উপর আরোপিত সকল অপবাদের বিস্তারিত বর্ণনা ও তার খণ্ডন। দ্বিতীয় পরিচ্ছেদ রয়েছে সংক্ষেপে খতমে নবুয়তের যাবতীয় বর্ণনা। তৃতীয় পরিচ্ছেদ রশিদ আহমদ গাঙ্গুহির উপর লাগানো মিথ্যা অপবাদের বিস্তারিত বর্ণনা পাওয়া যাবে। চতুর্থ পরিচ্ছেদে ইমকান ও ইমতেনার বিস্তারিত বর্ণনা থাকবে। পঞ্চম পরিচ্ছেদে খলিল আহমদ সাহারানপুরির উপর রটানো মিথ্যা অপবাদের বিস্তারিত বর্ণনা রয়েছে। ষষ্ঠ পরিচ্ছেদে আছে বারাহীনে কাতেয়ার ইবারতকে নিয়ে পরিকল্পিত সৃষ্ট ধুম্রজাল ও ধোয়াশা দূরিকরণ। সপ্তম পরিচ্ছেদে খলিল আহমদ সাহারানপুরির উপর অপর আরও একটা অপবাদ ও তার পূর্ণ বিবৃতি। অষ্টম পরিচ্ছেদে আশরাফ আলী থানভীর উপর লাগানো মিথ্যা অপবাদের বিস্তারিত বয়ান। নবম পরিচ্ছেদে আছে হিফজুল ঈমান কিতাবে থানভী যা বলেছেন, তার সঠিক রুপায়ন।
অনুবাদ
গ্রন্থটির বঙ্গানুবাদ করেছেন নূরুল্লাহ ও তার ছেলে নুসরাতুল্লাহ নূর কাসেমী। যা ২০২১ সালে ফিদায়ে মিল্লাত প্রকাশনী থেকে প্রকাশিত হয়।
মূল্যায়ন
ইসলামিক ফাউন্ডেশন বাংলাদেশের উপপরিচালক মুশতাক আহমদ বইটি সম্পর্কে বলেন, "দেওবন্দি ধারাকে বুঝতে হলে আকাবিরদের এই সব গ্রন্থের বিকল্প নেই"।
গোজতেপে স্পোর্টস ক্লাব
গোজতেপে স্পোর কুলুবু (, Göztepe Spor Kulübü; এছাড়াও গোজতেপে এসকে অথবা শুধুমাত্র গোজতেপে নামে পরিচিত) হচ্ছে গোজতেপে ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯২৫ সালের ১৪ই জুন তারিখে প্রতিষ্ঠিত হয়েছে। ফেনারবাহচে তাদের সকল হোম ম্যাচ গোজতেপের গুরসেল আকসেল স্টেডিয়ামে খেলে থাকে; যার ধারণক্ষমতা হচ্ছে ২০,০৪০। বর্তমানে এই ক্লাবের ম্যানেজারের দায়িত্ব পালন করছেন ইলহান পালুত এবং সভাপতির দায়িত্ব পালন করছেন মেহমেত সেপিল। তুর্কি আক্রমণভাগের খেলোয়াড় হালিল আকবুনার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, গোজতেপে এপর্যন্ত ১১টি শিরোপা জয়লাভ করেছে; যার মধ্যে ১টি তুর্কি ফুটবল চ্যাম্পিয়নশিপ, ৪টি টিএফএফ প্রথম লিগ, ২টি টিএফএফ দ্বিতীয় লিগ, ১টি টিএফএফ তৃতীয় লিগ, ২টি তুর্কি কাপ এবং ১টি তুর্কি সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, গোজতেপের সবচেয়ে বড় সাফল্য হচ্ছে ১৯৬৮–৬৯ আন্তঃ-শহর মেলা কাপের সেমি ফাইনালে পৌঁছানো; যেখানে তারা হাঙ্গেরীয় ক্লাব উয়পেশটের কাছে ১–৮ গোলের ব্যবধানে পরাজিত হয়েছিল।
দেওকরন বালচাঁদ
দেওকরন বালচাঁদ ছিলেন মধ্য প্রদেশ রাজ্যের একজন ভারতীয় রাজনীতিবিদ। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভার খান্ডওয়া বিধানসভা নির্বাচনী এলাকা প্রতিনিধিত্ব করেছিলেন।
সঙ্গী (চলচ্চিত্র)
সঙ্গী ২০০৩ সালে মুক্তিপ্রাপ্ত হরনাথ চক্রবর্তী পরিচালিত ভারতীয় বাংলা ভাষার চলচ্চিত্র। মূল চরিত্রে জিৎ ও প্রিয়াঙ্কা ত্রিবেদী জুটির দ্বিতীয় চলচ্চিত্র। এটি ১৯৯৮ সালের তামিল চলচ্চিত্র ‘কানেধীরে থনড্রিনাল’-এর পুনর্নির্মাণ। এই চলচ্চিত্রে শিলাজিৎ মজুমদার একটি গুরুত্বপূর্ণ ভূমিকায় অভিনয় করে। চলচ্চিত্রটি ভি. প্রভাকর দ্বারা চিত্রগ্রহণ ও স্বপন গুহ দ্বারা সম্পাদিত হয়েছে।
কাহিনি
বিজয় উচ্চতর শিক্ষার জন্য শিলিগুড়ি থেকে কলকাতায় আসে। সেখানে রানার সাথে তার দেখা হয় এবং তাদের দুজনের মধ্যে বন্ধুত্বের সম্পর্ক গড়ে ওঠে। এদিকে সে (বিজয়) রুপা নামের এক মেয়ের প্রেমে পড়ে। কিছুদিন পর বিজয় জানতে পারলো যে রুপা তার বন্ধু রানার ছোট বোন। ফলে সে তার বন্ধুত্বকে টিকিয়ে রাখতে নিজের ভালোবাসাকে বিসর্জন দেয় এবং বাড়ীতে চলে যাওয়ার জন্য রেল স্টেশনে যায়। রুপা বিজয়কে প্রথমে ভালো না বাসলেও পরবর্তীতে সেও বিজয়ের প্রেমে পড়ে যায়। বিজয় যেহেতু তার ভালোবাসা বিসর্জন দিয়ে চলে যায় তাই রুপা বিষ খেয়ে আত্মহত্যা করার চেষ্টা করে এবং খবরটি শুনে বিজয় আবার চলে আসে এবং ঘটনার প্লট পাল্টে যায়।
সংগীত
সব গানের কথা লিখেছেন গৌতম সুস্মিত।
সমালোচনামূলক অভ্যর্থনা
ছবিটি বক্স অফিসে সামগ্রিকভাবে ভালো ব্যবসা করেছে। জিতের অভিনয় সমালোচকদের দ্বারা প্রশংসিত হয়েছিল। এই ছবির সাউন্ডট্র্যাক ছিল সুপারহিট।
ফায়ারওয়াল (কম্পিউটিং)
ফায়ারওয়াল বাইরের আক্রমণ থেকে এক বা একাধিক কম্পিউটার কে রক্ষা করার জন্য হার্ডওয়্যার আর সফটওয়্যার এর মিলিত প্রয়াস। ফায়ারওয়াল এর সবচেয়ে বহুল ব্যবহার লোকাল এরিয়া নেটওয়ার্ক এর ক্ষেত্রে। তথ্য নিরাপত্তা রক্ষাও এর কাজের অংশ।
ফায়ার ওয়াল হল এক বিশেষ নিরাপত্তা ব্যবস্থা যাতে এক নেটওয়ার্ক থেকে আরেক নেটওয়ার্কে ডাটা প্রবাহ নিয়ন্ত্রণ করা যায়। দুই নেটওয়ার্কের মাঝে এই ফায়ারওয়াল থাকে। যাতে এক নেটওয়ার্ক থেকে আরেক নেটওয়ার্কে কোন ডাটা পরিবাহিত হলে সেটিকে অবশ্যই ফায়ারওয়াল অতিক্রম করতে হয়। ফায়ারওয়াল তার নিয়ম অনুসারে সেই ডাটা নিরীক্ষা করে দেখে এবং যদি দেখে যে সে ডাটা ওই গন্তব্যে যাওয়ার অনুমতি আছে তাহলে সেটিকে যেতে দেয়। আর তা না হলে সেটিকে ওখানেই আটকে রাখে বা পরিত্যাগ করে। vccvসিস্কো রাউটারেই এখন বিল্ট -ইন সিস্কো ios ফায়ারওয়াল পাওয়া যায়।